Diari Oficial de la Generalitat Valenciana


Sumari del DOGV 7308, del 02-07-2014 (2014/5962)

Notificació de la sentència dictada en el procediment ordinari número 1203/2006.
--------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5962


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1203/2006. [2014/5962]  
Procediment ordinari 001203/2006-B  
Demandant: Jerónimo López Fernández.   
Procurador: Antonio Lloret Espí.  
Demandats: Promotores Reunidos, SA, Enriqueta Quiles Guarinos, Adolfo Serrano Costa i Mercantil Garajes Navasa, SA.  
Procuradora: Begoña Cid González.  
  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions de referència, a instàncies del procurador Antonio Lloret Espí, en nom i representació de Jerónimo López Fernández, contra Promotores Reunidos, SA, Enriqueta Quiles Guarinos, Adolfo Serrano Costa i Mercantil Garajes Navasa, SA, s'ha dictat la sentència, l'encapçalament i la part dispositiva de la qual són del tenor literal següent:  
  
«Sentència número 000046/2014  
Benidorm, 12 de febrer de 2014  
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 1203/2006-B, en els quals han sigut part demandant Jerónimo López Fernández, que compareix representat pel procurador senyor Lloret Espí i assistit del lletrat senyor Alcolea de la Hoz; i com a part demandada, Promotores Reunidos, SA, mercantil declarada en rebel·lia processal per no haver comparegut en actuacions, a pesar d'estar degudament citada; en nom del rei, es dicta esta resolució, amb fonament en els següents:  
[?]  
Primer. Estime íntegrament la demanda interposada per Jerónimo López Fernández, que compareix representat pel procurador senyor Lloret Espí i declare que l'immoble finca urbana, plaça de garatge número 40, que forma part integrant del local inscrit en el Registre de la Propietat de Benidorm número 3, en el llibre 231, foli 141, tom 413, finca 28009, del qual és una porció, inserit en l'edifici dividit en règim de propietat horitzontal denominat Navasa I, II i III, avinguda de Jaume I, de Benidorm, d'una extensió superficial de 15,20 metres quadrats, i que té assignat com a coeficient de participació del 0,9041 per cent, li pertany en ple domini, amb caràcter de guanys, ja que l'ha adquirit per títol de compravenda per a la seua societat conjugal formada amb la seua esposa Donina Ramírez Carboneras, atorgada en contracte privat de data 1 de setembre de 1995 (doc. núm. 4 de la demanda), i condemne els codemandats, els venedors Enriqueta Quiles Guarinos i Adolfo Serrano Costa, així com al titular registral Promotores Reunidos, SA, i el seu successor per títol privat Garatges Navasa, SA, a atindre's a esta declaració. També ordene la cancel·lació de les inscripcions registrals contradictòries a la del declarat domini de l'actora, realitzat per esta resolució, que podrà ser títol suficient per a la inscripció a favor seu.  
  
Segon. Sense condemna en costes.  
Expediu-ne un testimoniatge i uniu-lo a les actuacions i incloeu l'original en el llibre de sentències.  
Notifiqueu esta resolució a les parts que s'han personat en el termini dels cinc dies següents al de la data d'esta notificació, i feu-los saber que no és ferma, que s'hi pot interposar un recurs d'apel·lació per a l'Audiència Provincial d'Alacant, per al qual, si és el cas, cal presentar l'escrit de preparació del recurs en este jutjat en el termini dels 20 dies següents a la notificació. Per a esta preparació cal fer esment de la resolució recorreguda, manifestar la voluntat de recórrer-hi i contindre les al·legacions en què fonamenta la seua impugnació (art. 458 LEC).  
  
Igualment, es fa saber a les parts que per a la interposició del recurs d'apel·lació abans esmentat, a més, és necessària la consignació, en el compte d'este jutjat, del depòsit previst en la disposició addicional 15a de la Llei Orgànica del Poder Judicial, en la redacció feta per Llei Orgànica 1/2009, de 3 de novembre, apartat 3, lletra b, en la quantia de 50 euros. Així com la liquidació de la taxa que siga procedent per l'aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Esta es la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. L'anterior sentència ha sigut donada, llegida i publicada pel magistrat jutge que subscriu, mentres celebrava audiència pública en el dia de la seua data. En done fe.»  
  
I perquè servisca de notificació als demandats rebels, Promotores Reunidos, SA i Mercantil Garajes Navasa, SA, expedisc este edicte.  
  
  
Benidorm, 3 de juny de 2014.- El secretari judicial: Tomás Mora Zaragoza.